cyanic-selkie/wikianc huggingface dataset:
গোর্খাল্যান্ড আঞ্চলিক প্রশাসন নির্বাচন,‌‌ ২০২২
গোর্খাল্যান্ড টেরিটোরিয়াল অ্যাডমিনিস্ট্রেশন নির্বাচন ২৬ জুন ২০২২ তারিখে ভারতের পশ্চিমবঙ্গ রাজ্যে গোর্খাল্যান্ড টেরিটোরিয়াল অ্যাডমিনিস্ট্রেশনের ৪৫ জন সদস্যকে নির্বাচন করার জন্য অনুষ্ঠিত হয়।
প্রেক্ষাপট
আগের নির্বাচনটি ২০১২ সালে হয়েছিল যেটি গোর্খা জনমুক্তি মোর্চা জিতেছিল। ২০১৭ সালে মোর্চার সমস্ত কাউন্সিলর তাদের পদ থেকে ইস্তফা দিয়েছিলেন এই বলে যে জিটিএ তাদের প্রত্যাশা এবং জনগণের আকাঙ্ক্ষা পূরণ করতে ব্যর্থ হয়েছে। শীঘ্রই বিনয় তামাংকে পশ্চিমবঙ্গ সরকার সংস্থাটির ভারপ্রাপ্ত চেয়ারম্যান হিসাবে নিযুক্ত করেছিল। পরে এর ভারপ্রাপ্ত চেয়ারম্যান নিযুক্ত হন অনিত থাপা।
রাজ্য জুড়ে পৌর নির্বাচনের পরে, পশ্চিমবঙ্গ রাজ্য নির্বাচন কমিশন ২৭ মে ২০২২ তারিখে ভোটের তারিখ ঘোষণা করেছে। গোর্খা জনমুক্তি মোর্চার নেতা এবং জিটিএ-এর পূর্ববর্তী চেয়ারম্যান বিমল গুরুং ভোটের তারিখ ঘোষণার পরই নির্বাচন স্থগিত করার দাবিতে অনশন শুরু করেছিলেন। বিজেপিও গুরুংকে সমর্থন করেছিল এবং বলেছিল যে জিটিএ গোর্খা সমস্যার স্থায়ী সমাধান নয়।
দল ও জোট
যে দলটি গত নির্বাচনে জিতেছিল, গোর্খা জনমুক্তি মোর্চা আনুষ্ঠানিকভাবে কোনও প্রার্থী দেয়নি, তবে এর সদস্যরা স্বতন্ত্র প্রার্থী হিসাবে ৪৫টি আসন থেকে প্রতিদ্বন্দ্বিতা করেছিল। অন্যদিকে, রাজ্যের ক্ষমতাসীন দল তৃণমূল কংগ্রেস নিশ্চিত করেছে যে তারা মাত্র ১০টি আসন থেকে প্রতিদ্বন্দ্বিতা করবে। বিজিপিএম তৃণমূলের সাথে তার জোট ভেঙেছে এবং ৩৬টি আসন থেকে তাদের নিজস্ব প্রতিদ্বন্দ্বিতা করার সিদ্ধান্ত নিয়েছে। নবগঠিত হামরো পার্টিও সব আসনে প্রার্থী দিয়েছে।
ফলাফল
ভোটার উপস্থিতি : ৫৬.৫%
নির্বাচন পরবর্তী
নির্বাচনের ফলাফল প্রকাশের পরে, পশ্চিমবঙ্গের মুখ্যমন্ত্রী মমতা বন্দ্যোপাধ্যায় বলেছিলেন যে তৃণমূল কংগ্রেস বিজিপিএমের সাথে জোট করেছে। কয়েকদিন পর কলকাতায় মমতা বন্দ্যোপাধ্যায়ের সঙ্গে দেখা করতে গিয়েছিলেন বিজিপিএম সভাপতি অনীত থাপা।
১৩ জুলাই নির্বাচিত ৪৫ সদস্যের সবাই শপথ নেন। বিজিপিএম তাদের নিজস্ব সংখ্যাগরিষ্ঠতা ছিল কারণ তারা ২৭টি আসন জিতেছিল। বিজিপিএম তার সহযোগী তৃণমূল কংগ্রেস এবং অন্য তিনজন স্বতন্ত্র সদস্যের সাথে বোর্ড গঠন করেছিল। অনিত থাপা জিটিএ-এর প্রধান নির্বাহী হন এবং রাজেশ চৌহান এর চেয়ারম্যান হন। ১৪ জুলাই রাজ্যপাল জগদীপ ধনখড়ের উপস্থিতিতে তাদের শপথ গ্রহণ অনুষ্ঠান হয়।
বাংলার ইতিহাস
বাংলার ইতিহাস বলতে এখন বাংলাদেশ, ভারতের পশ্চিমবঙ্গ, ত্রিপুরা এবং আসামের বরাক উপত্যকার বিগত চার সহস্রাব্দের ইতিহাসকে বোঝায়। গঙ্গা ও ব্রহ্মপুত্র নদ এক অর্থে বাংলাকে ভারতের মূল ভূখণ্ড থেকে বিচ্ছিন্ন করে রেখেছিল। কিন্তু তা সত্ত্বেও ভারতের ইতিহাসে বাংলা এক গুরুত্বপূর্ণ ভূমিকা গ্রহণ করে। প্রাচীন রোমান ও গ্রিকদের কাছে এই অঞ্চল গঙ্গারিডাই নামে পরিচিত ছিল।  চার সহস্রাব্দ পূর্বে বাংলায় সভ্যতার ক্রমবিকাশ শুরু হয়। প্রাচীন গ্রিক ও রোমান ভাষায় এই অঞ্চলকে গঙ্গারিডই নামে উল্লেখ করা হয়েছে। দক্ষিণ এশিয়ার ইতিহাসে বাংলা সর্বদাই একটি গুরুত্বপূর্ণ ভূমিকা পালন করেছে। প্রাচীন বাংলা কয়েকটি জনপদে বিভক্ত ছিল এবং বেশ কিছু প্রাচীন নগরের বৈদিক যুগে পত্তন এখানে হয়েছিল বলে ধারণা করা হয়। প্রাচীন বাংলার অধিবাসীরা ভারত মহাসাগরে অবস্থিত বিভিন্ন দ্বীপে উপনিবেশ স্থাপন করেছিল। পারস্য, আরব এবং ভূমধ্যসাগরীয় অঞ্চলের সাথে বাংলার দৃঢ় বাণিজ্যিক সম্পর্ক ছিল। এই অঞ্চল মৌর্য ও গুপ্ত সাম্রাজ্য সহ আরও অনেক ভারতীয় সাম্রাজ্যের অংশ ছিল। বাংলা বিভিন্ন সময়ে আঞ্চলিক শাসকদের রাজধানী রূপে স্বীকৃতি পেয়েছে। প্রাচীন দুর্গ নগর গৌড়(কখনো একটি জনপদ রূপেও গড়ে উঠেছিল), বহু বছর ধরে বাংলার রাজধানী ছিল। (৮ম থেকে ১১ শতকে) বৌদ্ধ শাসক পাল আমলে এবং (১১ থেকে ১২ শতকের) হিন্দু শাসক সেন আমলে শাসনকালে বাংলার রাজধানী ছিল গৌড়। এই সময়ে বাংলা ভাষা, সাহিত্য, সঙ্গীত, কলা এবং স্থাপত্যের প্রভূত উন্নতি হয়। ১৩ শতাব্দীর পর এই অঞ্চল মুসলমান সুলতান, বারো ভুঁইয়া এবং হিন্দু রাজন্যবর্গের দ্বারা শাসিত হয়েছিল। ১৬ শতকের শেষে এবং ১৭ শতকের শুরুতে ঈশা খাঁ নামের একজন মুসলিম রাজপুত বারো ভূঁইয়াদের নেতৃত্ব দেন।
দিল্লি সালতানাত এবং শাহী বাংলার সুলতানদের সময়, ইউরোপবাসীরা বাংলাকে পৃথিবীর সবচেয়ে ধনী বাণিজ্যিক দেশ রূপে গণ্য করত এরপর, বাংলা মুঘলদের অধিকারে চলে আসে। মুঘল আমলে বাংলা ছিল সবচেয়ে সম্পদশালী প্রদেশ। মুঘল আমলে, সুবাহ বাংলা সমগ্র সাম্রাজ্যের শতকরা ৫০ ভাগ জিডিপি এর যোগান দিত।, বাংলা সমুদ্রগামী জাহাজ ও বস্ত্র শিল্পের জন্য বিখ্যাত ছিল।  মুঘল সাম্রাজ্যের  মোট দেশজ উৎপাদনের (জিডিপির) ১২ শতাংশ উৎপন্ন হত সুবাহ বাংলায়,  যা সে সময় সমগ্র ইউরোপের  মোট দেশজ উৎপাদনের চেয়ে অধিক ছিল। ক্রমে মুঘল শাসন দুর্বল হয়ে পড়লে, মারাঠা আক্রমণের পর বাংলায় প্রায়-স্বাধীন নবাবদের শাসন প্রতিষ্ঠিত হয়। এরপর বাংলা ইস্ট ইন্ডিয়া কোম্পানির শাসনে চলে যায়।
১৮ শতকের দ্বিতীয় ভাগে ব্রিটিশরা সমগ্র বাংলার সম্পূর্ণ নিয়ন্ত্রণ গ্রহণ করে। ১৭৫৭ সলে পলাশীর যুদ্ধ ও ১৭৬৪ সালে বক্সারের যুদ্ধের পর কোম্পানি বাংলায় পূর্ণ নিয়ন্ত্রণ প্রতিষ্ঠা করে। বাংলায় ব্রিটিশদের লুণ্ঠনক্রিয়া তৎকালীন ব্রিটেনে শিল্প বিপ্লবে উল্লেখযোগ্য ভূমিকা পালন করেছিল।  বাংলা থেকে নিয়ে যাওয়া পুঁজি ব্রিটেনের বিভিন্ন শিল্পে, বিশেষ করে বস্ত্র শিল্পে বিনিয়োগ করে, ব্রিটিশরা প্রভূত সম্পদের অধিকারী হয়েছিল। একই সাথে, এই লুণ্ঠনের ফলে বাংলায় শিল্পায়ন ব্যাহত হয় এবং দুর্ভিক্ষ দেখা দেয়। ১৯৪৭ সালে ভারত পাকিস্তানের স্বাধীনতার সময়ে বাংলাকে দুই ভাগে ভাগ করা হয়। বাংলার পশ্চিম অংশ ভারতের একটি রাজ্যে পরিণত হয়। পূর্ব অংশ যুক্ত হয় পাকিস্তানের সাথে। পরবর্তীতে ১৯৭১ সালে পাকিস্তান থেকে বিচ্ছিন্ন হয়ে বাংলাদেশ নামে স্বাধীন রাষ্ট্র রূপে আত্মপ্রকাশ করে।
ব্যুৎপত্তিগত অর্থ
বাংলা শব্দের প্রকৃত অর্থ জানা না গেলেও ধারণা করা হয় যে ১০০০ খ্রিস্টপূর্বাব্দে দ্রাবিড় জনগোষ্ঠীয় ভাষা থেকে বঙ বা বঙ্গ শব্দটির উৎপত্তি হয়েছে। কেউ মনে করেন যে বাংলা শব্দটি অস্ট্রিক ভাষার বোঙ্গা  শব্দটি থেকে এসেছে যার অর্থ সূর্য-দেবতা। মহাভারত ও পুরাণ অনুসারে বঙ্গ শব্দটি এসেছে পৌরাণিক রাজা বলির পুত্রের নামানুসারে যিনি বঙ্গরাজ্য প্রতিষ্ঠা করেছিলেন। সংস্কৃত ভাষার  বিবিধ গ্রন্থাদিতে বঙ্গ নামের উল্লেখ পাওয়া যায়। আবার কিছু অংশ উপবঙ্গ রূপেও পরিচিত ছিল।
বাঙ্গালা শব্দ থেকে বাংলা শব্দের সৃষ্টি হয়ে থাকতে পারে কারণ মধ্যযুগে এ অঞ্চল বুঝানোর জন্য শব্দটি ব্যবহার করা হতো। বাংলার সুলতানদের বাঙ্গালার শাহ বলে  ডাকা হতো । মুঘলরা তাদের বাংলা প্রদেশকে সুবাহ-ই-বাংলা  বলে উল্লেখ করত ।
বাংলার প্রাচীন ইতিহাস
২০০০০ বছর পূর্বের প্রস্তর যুগের এবং প্রায় চার হাজার বছরের পুরনো তাম্রযুগের ধ্বংসাবশেষ বাংলায় পাওয়া গেছে।
ইন্দো-আর্যদের আসার পর অঙ্গ, বঙ্গ এবং মগধ রাজ্য গঠিত হয় খ্রিষ্টপূর্ব দশম শতকে । এই রাজ্যগুলি বাংলা এবং বাংলার আশেপাশে স্থাপিত হয়েছিল । অঙ্গ বঙ্গ এবং মগধ রাজ্যের বর্ণনা প্রথম পাওয়া যায় অথর্ববেদে প্রায় ১২০০ খ্রিষ্টপূর্বাব্দে । মহাভারতে পৌন্ড্র রাজ বাসুদেব এর উল্লেখ পাওয়া যায় । এছাড়া চেদি রাজ‍্য আধুনা ভাওয়াল এর কাছে অবস্থিত । মগধরাজ জরাসন্ধ মহাপরাক্রমশালী নৃপতি ছিলেন। মহাভারতে পাওয়া যায় বঙ্গরাজ সমুদ্রসেন ও চন্দ্রসেন ভীমের দিগ্বিজয় আটকে দিয়েছিল । এরা বঙ্গের অতি পরাক্রমশালী নৃপতি ছিলেন ।
খ্রিষ্টপূর্ব ষষ্ঠ শতক থেকে বাংলার অধিকাংশ অঞ্চলই শক্তিশালী রাজ্য মগধের অংশ ছিল । মগধ ছিল একটি প্রাচীন ভারতীয়-আর্য রাজ্য । মগধের কথা রামায়ণ এবং মহাভারতে পাওয়া যায় । বুদ্ধের সময়ে এটি ছিল ভারতের চারটি প্রধান রাজ্যের মধ্যে একটি । মগধের ক্ষমতা বাড়ে বিম্বিসারের (রাজত্বকাল ৫৪৪-৪৯১ খ্রীষ্টপূর্বাব্দ) এবং তার ছেলে অজাতশত্রুর (রাজত্বকাল ৪৯১-৪৬০ খ্রীষ্টপূর্বাব্দ) শাসনকালে । বিহার এবং বাংলার অধিকাংশ স্থানই মগধের ভিতরে ছিল ।
মৌর্য সাম্রাজ্য মগধেই গড়ে উঠেছিল । মৌর্য সাম্রাজ্যের প্রতিষ্ঠাতা ছিলেন চন্দ্রগুপ্ত মৌর্য । এই সাম্রাজ্য অশোকের রাজত্বকালে ভারতের অধিকাংশ, বাংলাদেশ,পাকিস্তান ও আফগানিস্তান অবধি বিস্তার লাভ করেছিল । পরবর্তীকালে শক্তিশালী গুপ্ত সাম্রাজ্য মগধেই গড়ে ওঠে যা ভারতীয় উপমহাদেশের উত্তরাংশে, বাংলাদেশ ও সম্ভবত পাকিস্তানের কিছু অংশেও বিস্তার লাভ করেছিল।
গৌড় রাজ্য
বাংলার প্রথম স্বাধীন রাজা ছিলেন শশাঙ্ক যিনি ৬০৬ খ্রিষ্টাব্দ থেকে ৬৩৭ খ্রিষ্টাব্দ পর্যন্ত রাজত্ব করেছিলেন। সম্ভবত তিনি গুপ্ত সম্রাটদের অধীনে একজন সামন্তরাজা ছিলেন । হর্ষবর্ধনের ভ্রাতা রাজ‍্যবর্ধনকে ইনি হত‍্যা করেন। এই জন‍্য হর্ষবর্ধন-এর সঙ্গে তার যুদ্ধ হয় । তার শক্তি বৃদ্ধি হতে দেখে কামরুপ রাজ ভাস্করবর্মন তার শত্রু হর্ষবর্ধনের সঙ্গে মিত্রতা স্থাপন করেন । শশাঙ্ক চালুক‍্যরাজ দ্বিতীয় পুলকেশীর সাহায‍্য পেয়েছিলেন এদের বিরুদ্ধে।শশাঙ্ক পরম শৈব ও বৌদ্ধবিদ্বেষী ছিলেন। পাটলীপুত্র ও কুশীনগরে বহু বৌদ্ধকীর্তি ধ্বংস করেন। ৬৩৭ খ্রিষ্টাব্দে শশাঙ্ক-এর মৃত্যুর পর তার রাজ্যের পতন ঘটে। শশাঙ্ক‌ই প্রথম বাংলার রূপরেখা দিয়েছিলেন।
মাৎস্যন্যায়
৬৩৭ খ্রিষ্টাব্দে গৌড়রাজ শশাঙ্কের মৃত্যুর পর বাংলার ইতিহাসে একঘোরতর নৈরাজ্যের সৃষ্টি হয়। যা প্রায় দেড়শো বছর স্থায়ী হয়। এই সময় বাংলাতে বহু ক্ষুদ্র ক্ষুদ্র রাজ্যের সৃষ্টি হয়। আত্মকলহ, গৃহযুদ্ধ, গুপ্তহত্যা, অত্যাচার প্রভৃতি চরমে ওঠে।বাংলার সাধারণ দরিদ্র মানুষের দুর্দশার শেষ ছিল না। স্থায়ী প্রশাসন না থাকাতে বাহুবলই ছিল শেষ কথা। বাংলায় প্রতিষ্ঠিত হয় অভিজাততন্ত্র এই সময় প্রভাবশালী লোকেদের সভা প্রকৃত্পুঞ্জ গোপাল নামের এক রাজাকে নির্বাচন করেন, তিনি মাৎস্যন্যায় এর পতন ঘটান।
পাল বংশ
মাৎস্যন্যায়ের সময় বাংলার বিশৃঙ্খলা দমনের জন্য বাংলার মানুষ নির্বাচনের মাধ্যমে গোপাল নামক এক সামন্তরাজাকে বাংলার রাজা রূপে গ্রহণ করেন । গোপালই হলেন পাল বংশের প্রতিষ্ঠাতা । পাল বংশের সবচেয়ে শক্তিশালী দুই রাজা ছিলেন ধর্মপাল (রাজত্বকাল ৭৭৫-৮১০ খ্রিষ্টাব্দ) এবং দেবপাল (রাজত্বকাল ৮১০-৮৫০ খ্রিষ্টাব্দ) । পাল বংশের স্থায়ীত্বকাল ছিল প্রায় ৪০০ বছর।পাল বংশের অন‍্য উল্ল‍্যেখ যোগ‍্য রাজা ছিলেন নারায়ণপাল ৮৬০-৯১৫, মহীপাল ৯৭৮-১০৩০, রামপাল। তাঁর শাসনকালে শিল্প কলায় বাংলা শিখরে উঠে । কিন্তু এই সময় বহু ব্রাহ্মণ বৌদ্ধ অত‍্যাচারে বাংলা ত‍্যাগ করে উত্তর ও পশ্চিম ভারতে চলে যায় ।
মুসলমান শাসন
থাম্ব|300x300পিক্সেল|এংগাস মেডিসনের হিসাব অনুযায়ী অর্থনীতির দিক দিয়ে প্রধান অঞ্চলগুলোর ১ খ্রিস্টাব্দ থেকে ২০০৩ খ্রিস্টাব্দ পর্যন্ত বিশ্বের জিডিপি এর ক্ষেত্রে অবদান। অষ্টাদশ শতক পর্যন্ত জিডিপির ক্ষেত্রে ভারত ছিল এক বৃহত্তম অর্থনীতি, যার অর্ধেক মান [[মুঘল বাংলা থেকে এসেছিলো।]] অষ্টম শতকের শুরু থেকে উনবিংশ শতাব্দীর মধ্যভাগ পর্যন্ত ভারতীয় উপমহাদেশে মুসলিম শাসন টিকে ছিলো ৷
ভারতে ইসলামের শাসন শুরু হয় ৭১২ সালে মুহাম্মদ বিন কাসিম দ্বারা সিন্ধু জয়ের মাধ্যমে ৷ ৭১২ সালে দামেস্কের খলিফা আল-ওয়ালিদের আশির্বাদপুষ্ট ও বাগদাদের গভর্নর হাজ্জাজ বিন ইউসুফের দ্বারা পারিচালিত হয়ে কাসিম ভারতে ইসলামের বিজয় ও শাসনের অভিষেক ঘটান ৷ ১৫৯০ এর দশকে মুঘল সম্রাট আকবরের অধিনে মুসলিম শাসকগণ শক্তভাবে ভারতবর্ষের প্রায় সম্পূর্ণ অঞ্চলের নিয়ন্ত্রণ লাভ করে ৷ সম্রাট আওরঙ্গজেবের অধীনে (১৬৫৮-১৭০৭) ভারতে মুসলিম নিয়ন্ত্রণ আরও কিছুটা সম্প্রসারিত হয় ৷ ১৭৫৭ সালে পলাশীর যুদ্ধে ব্রিটিশ ইষ্ট ইন্ডিয়া কোম্পানি র ভাড়াটিয়া বাহিনীর হাতে বাংলার নবাব সিরাজ-উদ-দৌলার পরাজয় ভারতে ব্রিটিশ শাসনের সূচনা করে ৷ ১৭৯৯ সালে সর্বশেষ স্বাধীন মুসলিম শাসক মহীশুরের টিপু সুলতান ইংরেজদের হাতে পরাজিত হলে কার্যত ভারতে স্বাধীন মুসলিম শাসনের সমাপ্তি হয় ৷
ভারতে মুসলিম শাসন প্রথম প্রতিষ্ঠা করেন মুহম্মদ ঘুরী বাংলায় প্রথম মুসলিম শাসন প্রতিষ্ঠা করেন ইখতিয়ার উদ্দীন মুহম্মদ বিন বখতিয়ার খলজি (১২০৪- ত্রয়োদশ শতাব্দীর শুরুতে)। এই সময় মরক্কোর বিখ্যাত পর্যটক ইবন বতুতা বাংলায় ভ্রমণ করেন। এই সময়ের কয়েকটি উল্ল‍্যেখযোগ‍্য সুলতান সিকান্দর বিন ইলিয়াস, নাসির আল দিন মাহমুদ, হুসেন শাহ প্রভৃতি । ইনি হুসেন শাহের সমসাময়িক । ১৫৭৬ এ মুঘোলরা  বাংলা দখল করলে সুলতানি যুগের সমাপ্তি হয়।
ব্রিটিশ শাসন
১৮৫৭ খ্রিষ্টাব্দের সিপাহি বিদ্রোহ ইস্ট ইন্ডিয়া কম্পানির শাসনের অবসান ঘটায় এবং বাংলা সরাসরি ভাবে ব্রিটিশ রাজবংশের শাসনাধীনে আসে ।
বাংলা ছিল খুব ভালো ধান উৎপাদক অঞ্চল এবং এখানে সূক্ষ সুতিবস্ত্র মসলিন তৈরি হত । এছাড়া এই অঞ্চল ছিল পৃথিবীর পাট চাহিদার মুখ্য যোগানকারী । ১৮৫০ সাল থেকেই বাংলায় ভারতের প্রধান শিল্পাঞ্চল গড়ে উঠতে থাকে । এই শিল্পাঞ্চল গড়ে উঠেছিল মূলত কলকাতার আশেপাশে এবং সদ্য গড়ে ওঠা শহরতলি এলাকায় । কিন্তু বাংলার বেশিরভাগ মানুষ তখনও কৃষির উপরেই বেশি নির্ভরশীল ছিলেন । ভারতের রাজনীতি এবং সংস্কৃতিতে বাংলার মানুষেরা অগ্রণী ভূমিকা গ্রহণ করলেও বিশেষ করে(?) পূর্ব বাংলায় তখনও খুব অনুন্নত জেলা ছিল । ১৮৭৭ খ্রিষ্টাব্দে রাণী ভিক্টোরিয়া যখন ভারতের সম্রাজ্ঞী উপাধিতে নিজেকে ভূষিত করলেন তখন ব্রিটিশরা কলকাতাকে ব্রিটিশ রাজের রাজধানী বলে ঘোষণা করে।
বঙ্গভঙ্গ
সর্বপ্রথম ১৯০৫ সালে ব্রিটিশ সরকার পূর্ববঙ্গ ও আসামকে নিয়ে আলাদা রাজ্য গঠনের মধ্য দিয়ে বঙ্গভঙ্গের সূচনা করে, যা পরবর্তীতে ১৯১১ সালে প্রবল আন্দোলনে বাতিল করা হয়। ১৯৪৭ সালের আগস্ট মাসে ইংরেজ শাসিত ভারতবর্ষ ভাগ হয়ে গণপ্রজাতন্ত্র ভারত এবং ইসলামী প্রজাতন্ত্র পাকিস্তান নামে দুটি আলাদা রাষ্ট্র আত্মপ্রকাশ করে। তখন বাংলাকে ভাগ করে পশ্চিম বাংলাকে ভারতের একটি অংশ এবং পূর্ব বাংলাকে পাকিস্তানের একটি অংশে পরিণত করা হয়।
মুঘল আমল (১৫২৬-১৮৫৭)
জহির উদ্দিন মুহাম্মদ বাবর মুঘল সম্রাজ্যের প্রতিষ্ঠাতা।
বাংলার কৃষকরা ১৬০০ থেকে ১৬৫০ সালের মধ্য রেশম চাষ শেখে।
মুঘল আমলে বাংলা ছিল মসলিন, সিল্ক এবং মুক্তা বাণিজ্যের কেন্দ্র বিন্দু।  ঢাকার সিল্ক   মধ্য এশিয়ায় 'ঢাকা' নামে পরিচিত ছিল।
বাংলার নবজাগরণ
অবিভক্ত ভারতের বাংলা অঞ্চলে, ১৯ শতক জুড়ে এবং ২০ শতকের প্রথমার্ধে সমাজ সংস্কার আন্দোলন ই বাংলার নবজাগরণ নামে পরিচিত। রাজা রামমোহন রায়ের হাত ধরে ১৯ শতকে এ নবজাগরণের সূচনা। ২০ এর শতকের মধ্যমাংশে রবীন্দ্রনাথের হাত ধরে অবসান ঘটে এ নবজাগরণের। অসংখ্য সাহিত্যিক, বিজ্ঞানী, সাংবাদিক ও দেশপ্রেমিকের হাত ধরে বাংলার নবজাগরণ বাংলাকে উত্তরণ করে মধ্যযুগ থেকে আধুনিক যুগে।
ময়মনসিংহ জেলার ব্যক্তিবর্গের তালিকা
ময়মনসিংহ জেলার ব্যক্তিবর্গের তালিকায় বাংলাদেশের ময়মনসিংহ জেলায় জন্ম নিয়েছেন বা বসবাস করেছেন কিংবা পৈত্রিক নিবাস এখানে এমন ব্যক্তিদের নাম সন্নিবেশ করা হয়েছে। এছাড়াও ব্রিটিশ বাংলাদেশি, মার্কিন বাংলাদেশি, কানাডীয় বাংলাদেশি এবং ময়মনসিংহে জন্মগ্রহণকারী অন্যান্য অনাবাসী বাঙালিও রয়েছেন। এসব ব্যক্তি ময়মনসিংহা হিসাবেও পরিচিত হতে পারেন।
শেখ আবু নাসের স্টেডিয়াম
শেখ আবু নাসের স্টেডিয়াম বাংলাদেশের খুলনা বিভাগে অবস্থিত। এ স্টেডিয়ামটি দেশের সপ্তম টেস্ট ভেন্যু । স্টেডিয়ামটি খুলনা বিভাগীয় স্টেডিয়াম ও বীরশ্রেষ্ঠ শহীদ ফ্লাইট লেফটেন্যান্ট মতিউর রহমান স্টেডিয়াম নামেও পরিচিত। ২০০৪ সালে এটি উদ্বোধন করা হয় এবং ২০০৪ সালেই আইসিসি অনূর্ধ্ব-১৯ ক্রিকেট বিশ্বকাপ এর কিছু খেলা এই স্টেডিয়ামে অনুষ্ঠিত হয়। ২০০৪ সালে এই স্টেডিয়ামের ধারণ ক্ষমতা ছিল ১৫ হাজার। ২০১২ সালে এই স্টেডিয়ামের ধারণ ক্ষমতা ২০ হাজার করা হয়। ২০০৬ এই স্টেডিয়ামটি আন্তর্জাতিক ক্রিকেট ম্যাচ খেলার অনুমোদন পায়। ২০০৬ সালে এই স্টেডিয়ামে প্রথম ওয়ানডে ম্যাচ অনুষ্ঠিত হয়। এখানে খুলনা প্রিমিয়ার লীগের ক্রিকেট ম্যাচ অনুষ্ঠিত হয়।
অবস্থান
খুলনা - যশোর - ঢাকা মহাসড়কের বৈকালী ও মুজগুন্নী এলাকার মাঝামাঝি জায়গায় এই স্টেডিয়ামটি অবস্থিত।
একদিনের ম্যাচ
শেখ আবু নাসের স্টেডিয়ামে প্রথম একদিনের ম্যাচটি অনুষ্ঠিত হয় ২০০৬ সালের ২০ মার্চ বাংলাদেশ ও কেনিয়া ক্রিকেট দলের মধ্যকার। ম্যাচটিতে বাংলাদেশ ৯ উইকেটে জয়লাভ করে।এই পর্যন্ত এই মাঠে ৪টি ওডিআই ম্যাচ হয়েছে। যার সবকয়টিতে বাংলাদেশ জয় পায়। সর্বশেষ ম্যাচটিতে ওয়েস্ট ইন্ডিজ এর বিপক্ষে বাংলাদেশ ১৬০ রানে জয় পায়।যেটি বাংলাদেশের ক্রিকেট ইতিহাসের সবচেয়ে বড় (রানের হিসাবে) জয়।
টেস্ট
২০১২ সালের ২১ নভেম্বর বাংলাদেশ বনাম ওয়েস্ট ইন্ডিজ এর মধ্যকার সপ্তম টেস্ট ম্যাচ দিয়ে দেশের সপ্তম ভেন্যু হিসেবে অভিষেক হয় এটির।যদিও সেই ম্যাচ এ বাংলাদেশ ১০ উইকেটে ওয়েস্ট ইন্ডিজ এর কাছে পরাজিত হয়।
টি-টুয়েন্টি
শেখ আবু নাসের স্টেডিয়ামে প্রথম টি-টুয়েন্টি ম্যাচটি অনুষ্ঠিত হয় ২০০৬ সালের ২৮ নভেম্বর বাংলাদেশ ও জিম্বাবুয়ে ক্রিকেট দলের মধ্যকার। ম্যাচটিতে বাংলাদেশ ৪৩ রানে জয়লাভ করে। ম্যাচটিতে ব্যাটিং এ ৩৬ রান ও বোলিং এ ৪ ওভার বোলিং করে ২৯ রান দিয়ে ১ উইকেট নিয়ে ম্যান অব দ্য ম্যাচ হন মাশরাফি বিন মর্তুজা। এটি বাংলাদেশের কোন ভেন্যুতে প্রথম আন্তর্জাতিক টি-টুয়েন্টি ম্যাচ।
মস্কো ডাজ নট বিলিভ ইন টিয়ারস
মস্কো ডাজ নট বিলিভ ইন টিয়ারস ১৯৭৯ সালে তৎকালীন সোভিয়েত ইউনিয়নে নির্মিত একটি চলচ্চিত্র। এই আড়াই ঘণ্টার চলচ্চিত্র পরের বছর সেরা বিদেশী ভাষার অস্কার জেতে।
এই চলচ্চিত্রটি মূলত তিন তরুণীর গল্প। নারীর হয়ে ওঠার, জীবনকে ফলিত করে তোলার গল্প, প্রেমের জয়ী হওয়ার গল্প। একজন একলা মায়ের যুদ্ধের গল্প।
স্ট্যানলি বেহেরেন্ড
স্ট্যানলি বেহেরেন্ড (১৫ নভেম্বর ১৯০৮ – ৩০ মে ১৯৪৪) একজন ইংরেজ ক্রিকেটার ছিলেন। তিনি বাংলা ও ইউরোপিয়ানদের হয়ে প্রথম-শ্রেণীর ক্রিকেট খেলেছেন। তিনি দ্বিতীয় বিশ্বযুদ্ধের সময় অ্যাকশনে নিহত হন।
লাইভ ফ্রম ঢাকা
লাইভ ফ্রম ঢাকা হল ২০১৯ সালের একটি বাংলাদেশি চলচ্চিত্র। চলচ্চিত্রটিতে মুখ্য ভূমিকায় অভিনয় করেছেন মোস্তফা মনোয়ার ও তাসনোভা তামান্না।
মুক্তি
চলচ্চিত্রটি ২০১৯ সালের ২৯ মার্চ প্রেক্ষাগৃহে মুক্তি পায়।
ভূসম্পত্তি উন্নয়ন
থাম্ব|245x245পিক্সেল| [[বৈরুত সমুদ্রমুখী এবং আশ্রয়ের সলিদের উন্নয়ন]] থাম্ব|245x245পিক্সেল| [[নেদারল্যান্ডস|নেদারল্যান্ডসে কার্যত সমস্ত আবাসন সম্পত্তি বিকাশকারীদের মাধ্যমে উন্নত এবং তৈরি করা হয়েছে, অভিজাত বিভাগগুলিতে বিকাশ সহ।]] রিয়েল এস্টেট উন্নয়ন বা সম্পত্তি উন্নয়ন, হল একটি ব্যবসা প্রক্রিয়া, পরিবেষ্টনকারী কার্যক্রম যা সংস্কার এবং বিদ্যমান ভবন সমূহের পুনরায় ইজারা থেকে শুরু করে কাঁচা জমি ক্রয় এবং উন্নত জমি এবং জমির অংশ অন্যদের কাছে বিক্রয় পর্যন্ত । রিয়েল এস্টেট বিকাশকারীরা হ'ল এমন ব্যক্তিরা এবং সংস্থাগুলি যারা এই সমস্ত ক্রিয়াকলাপকে সমন্বয় করে কাগজ থেকে বাস্তব সম্পত্তিতে রূপান্তর করে। রিয়েল এস্টেটের বিকাশ নির্মাণ বা গৃহনির্মাণ থেকে পৃথক, যদিও অনেক বিকাশকারীও নির্মাণ প্রক্রিয়া পরিচালনা করেন বা গৃহনির্মাণে জড়িত।
বিকাশকারীরা জমি কিনে, রিয়েল এস্টেটের ব্যবসায়ের জন্য অর্থায়ন করে, নিজেরা অথবা বিল্ডারদের মাধ্যমে প্রকল্প তৈরি করে, কল্পনা করে, নিয়ন্ত্রণ করে এবং উন্নয়নের প্রক্রিয়া শুরু থেকে শেষ পর্যন্ত সুসমন্বিত করে। বিকাশকারীরা সাধারণত রিয়েল এস্টেট তৈরি বা সংস্কারে সর্বাধিক ঝুঁকি নেন এবং সর্বাধিক পুরস্কার পান। সাধারণত, বিকাশকারীরা জমিটির একটি অংশ কিনে, সম্পত্তির বিপণন নির্ধারণ করে, বিল্ডিং এর প্রোগ্রাম এবং ডিজাইন বিকাশ করে, প্রয়োজনীয় জনসাধারণের অনুমোদন এবং অর্থায়ন অর্জন করে, কাঠামো তৈরি করে এবং ভাড়া দেয়, পরিচালনা করে এবং শেষ পর্যন্ত এটিকে বিক্রয় করে।
কখনও কখনও সম্পত্তি বিকাশকারীরা কেবলমাত্র প্রক্রিয়াটির অংশ গ্রহণ করবেন। উদাহরণস্বরূপ, কিছু বিকাশকারী একটি সম্পত্তির উত্স তৈরি করে এবং সর্বাধিক মূল্যে কোনও বিল্ডারের কাছে পরিকল্পনাগুলি এবং অনুমতি সহ সম্পত্তি বিক্রয় করার আগে পরিকল্পনা এবং অনুমোদনের অনুমতি পায়। বিকল্পভাবে, একজন বিকাশকারী যা একজন নির্মাতাও সেখানে পরিকল্পনা এবং অনুমতির সাথে সম্পত্তি কিনে যাতে তাদের পরিকল্পনার অনুমোদন পেতে ব্যর্থ হওয়ার ঝুঁকি না থাকে এবং অবিলম্বে উন্নয়নের উপর নির্মাণ শুরু করতে পারে।
স্থপতি, নগর পরিকল্পনাবিদ, প্রকৌশলী, সমীক্ষক, পরিদর্শক, ঠিকাদার, আইনজীবী, ইজারা এজেন্ট ইত্যাদিসহ এই প্রক্রিয়াটির প্রতিটি পদক্ষেপে বিকাশকারীরা বিভিন্ন বিভিন্ন অংশের সাথে কাজ করেন। যুক্তরাজ্যের টাউন এবং কান্ট্রি প্ল্যানিং প্রসঙ্গে টাউন অ্যান্ড কান্ট্রি প্ল্যানিং আইন ১৯৯০ এস৫৫-তে 'উন্নয়ন' সংজ্ঞায়িত করা হয়।
প্রশংসাপত্রাদি
রিয়েল এস্টেট বিকাশের প্রক্রিয়াটির অনেকগুলি ক্ষেত্রে স্থানীয় বা রাষ্ট্রীয় লাইসেন্সের প্রয়োজন হয়, যেমন রিয়েল এস্টেট ব্রোকার বা বিক্রয় এজেন্ট হিসাবে কাজ করা। একজন রিয়েল এস্টেট বিকাশকারী পেশাদার পদবি নয়; এমন কোনও স্কুল বা সমিতি নেই যা এই শব্দটিকে ট্রেডমার্ক হিসাবে স্বীকৃতি দেয় বা সুরক্ষা দেয়।
উন্নয়নের ক্ষেত্রে প্রবেশের পথ
কোনও একক পথ রিয়েল এস্টেট বিকাশে স্বয়ংক্রিয়ভাবে সাফল্যের দিকে পরিচালিত করে না। বিকাশকারীরা বিভিন্ন শৃঙ্খলা — নির্মাণ, নগর পরিকল্পনা, ঋণদান, আর্কিটেকচার, আইন এবং অ্যাকাউন্টিং ইত্যাদি থেকে আসে। রিয়েল এস্টেট ডেভেলপমেন্ট (এমআরইডি) ডিগ্রি অর্জনের জন্য সাম্প্রতিক বিশেষ প্রোগ্রামগুলি উপলভ্য। রিয়েল এস্টেট বিকাশের স্নাতক প্রোগ্রামগুলি রিয়েল এস্টেট শিল্পের সর্বাধিক বিস্তৃত শিক্ষা। অন্যান্য আনুষ্ঠানিক শিক্ষার মধ্যে রিয়েল এস্টেটের বিজ্ঞানের একটি স্নাতক (এমএসআরই), বা একটি এমবিএ অন্তর্ভুক্ত রয়েছে ।
উন্নয়নের জন্য পদক্ষেপ
একটি উন্নয়ন দলকে একাধিক উপায়ে একসাথে রাখা যেতে পারে। চূড়ান্তভাবে, একটি বৃহত সংস্থা স্থাপত্য থেকে প্রকৌশল পর্যন্ত অনেক পরিষেবা অন্তর্ভুক্ত করতেপারে। বর্ণালীটির অন্য প্রান্তে, একটি উন্নয়ন সংস্থা একটি প্রধান এবং কয়েকজন কর্মী সমন্বিত হতে পারে যা প্রয়োজন অনুযায়ী প্রতিটি সেবার জন্য অন্য সংস্থাগুলি এবং পেশাদারদের নিয়গ দেয় বা তাদের সাথে চুক্তি করে।
একটি জটিল উন্নয়ন প্রকল্পের অন্তর্নিহিত পরিবেশগত, অর্থনৈতিক, ব্যক্তিগত, শারীরিক এবং রাজনৈতিক সমস্যাগুলি সমাধানের জন্য পেশাদারদের একটি দলকে সমবেত করা সমালোচনা। একজন বিকাশকারীর সাফল্য সমন্বয়ের দক্ষতা এবং উপযুক্ত সময়ে ধারাবাহিকভাবে আন্তঃসম্পর্কিত ক্রিয়াকলাপগুলির সমাপ্তির নেতৃত্ব দেওয়ার দক্ষতার উপর নির্ভর করে।
বিকাশ প্রক্রিয়াটির জন্য অনেক পেশাদারির দক্ষতা প্রয়োজন: প্রকল্পের নকশা দেখানোর জন্য স্থপতি, ভূদৃশ্য স্থপতি, পুরকৌশল প্রকৌশলী এবং নির্মাণ-ভূমি পরিকপনাবিদ ; চাহিদা এবং একটি প্রকল্পের অর্থনীতি নির্ধারণের জন্য বাজার পরামর্শদাতা; চুক্তি এবং সরকারী অনুমোদনের জন্য উকিল; কোনও সাইটের শারীরিক সীমাবদ্ধতা এবং পরিবেশগত প্রভাব বিশ্লেষণ করতে পরিবেশ পরামর্শদাতা এবং মাটি প্রকৌশলী ; কোনও সম্পত্তি সম্পর্কিত আইনি বিবরণ প্রদানের জন্য সমীক্ষক এবং শিরোনাম সংস্থাগুলি; এবং অর্থ সরবরাহের জন্য ঋণদানকারী। প্রকল্পের সাধারণ ঠিকাদার স্থাপত্য পরিকল্পনা কার্যকর করার জন্য সাবকন্ট্রাক্টরদের নিয়োগ দেয়।
ভূমি উন্নয়ন
সম্ভাব্য বিকাশের জন্য অব্যবহৃত জমি ক্রয়কে কখনও কখনও দূরকল্পনামূলক উন্নয়ন বলা হয়।
জমির পুনর্বিভাজন হলো প্রধান ব্যবস্থা যার মাধ্যমে সম্প্রদায়গুলি বিকাশ লাভ করে। প্রযুক্তিগতভাবে, পুনর্বিভাজন কাঁচা জমিটিকে উন্নত জমিতে রূপান্তর করতে একজন বিকাশকারীকে অবশ্যই আইনী এবং শারীরিক পদক্ষেপগুলি বর্ণনা করে। পুনর্বিভাজন একটি সম্প্রদায়ের বিকাশের একটি গুরুত্বপূর্ণ অঙ্গ, এটির চেহারা নির্ধারণ করে, এর জমি ব্যবহারের মিশ্রণ এবং এর অবকাঠামো, যাতে রাস্তা, নিকাশী ব্যবস্থা, জল, নর্দমা ব্যবস্থা এবং জনসাধারণের উপযোগ অন্তর্ভুক্ত।
ভূমি বিকাশ সর্বাধিক ঝুঁকিপূর্ণ হতে পারে তবে এটি সবচেয়ে লাভজনক কৌশলও হতে পারে কারণ এটি অনুমোদনের জন্য এবং অবকাঠামোগত করার জন্য সরকারী খাতের উপর নির্ভরশীল এবং কারণ এতে নগদ প্রবাহের কোনও ইতিবাচক প্রবণতা ছাড়াই দীর্ঘ বিনিয়োগের সময় জড়িত।
পুনর্বিভাজনটি সম্পূর্ণ হওয়ার পরে, বিকাশকারী সাধারণত গুদাম বা শপিং সেন্টারের মতো ব্যবহারের জন্য জমিটি কোনও বাড়ি নির্মাতা বা অন্য প্রান্ত ব্যবহারকারীকে বাজারজাত করে। যাইহোক, স্থানীয় বুদ্ধি সরঞ্জামের ব্যবহার বাড়ির নির্মাতা বা খুচরা বিক্রেতাদের নতুন বিকাশ ঘিরে থাকা গ্রাহকদের ধরনের জনসংখ্যার প্রবণতা এবং জনতাত্ত্বিক নেপথ্যে মডেলিং করে এই বিকাশকারীদের ঝুঁকি হ্রাস করে।
অনুসন্ধান অ্যালগোরিদম
কোন সমস্যার সমস্ত সম্ভাব্য সমাধানের সেটকে অনুসন্ধান জগৎ (search space) বলা হয়। বিচারবুদ্ধিহীন, সরল (Brute-force or "naïve"/uninformed) অনুসন্ধান অ্যালগোরিদমগুলি অনুসন্ধান জগতের মধ্যে সরলতম পদ্ধতিটি প্রয়োগ করে। অন্যদিকে তথ্যাভিজ্ঞ (informed) অনুসন্ধান অ্যালগোরিদমগুলি অতীত সাফল্য-ব্যর্থতার অভিজ্ঞতা (heuristics) কাজে লাগিয়ে অনুসন্ধানের সময় যাতে কম লাগে, সেই চেষ্টা করে।
আসরারুস সালাত
প্রার্থনার গোপনীয়তা এবং প্রার্থনা এবং শোনার স্বাদের মধ্যে পার্থক্য এবং ভারসাম্য একটি স্বাধীন বার্তা এবং এটি ইবনে আল-কাইয়্যিমের একটি বই থেকে নেওয়া হয়নি এবং তিনি শ্রবণের স্বাদ এবং প্রার্থনার স্বাদ এবং কুরআনের তুলনা করার জন্য এটি রচনা করেছেন। একটি প্রকৃত আনন্দ এবং পুরুষত্ব এবং প্রার্থনা এবং কোরআন পাঠের আনন্দ এবং আনন্দের তুলনা করার অর্থে এবং গান শোনার এবং বাদ্যযন্ত্র এবং সঙ্গীত এবং নিষিদ্ধ বিনোদন শোনার অলীক আনন্দের মধ্যে এবং তাদের প্রত্যেকটি আলাদা। প্রতিটি দিক অন্য.
বার্তার নথিভুক্তিকরণ
সমালোচকগণ লেখক ইবন আল-কাইয়িমের রিসালাহ গ্রন্থটির শ্রেষ্টত্ব ও তার কৃতিত্ব প্রমাণ করেছেন। এটি অন্য কোনো গ্রন্থের অংশ নয়, বরং এটি মাজদি আল-সায়্যিদের সম্পাদনায় তিনটি লিখিত অনুলিপি (ইরাকি - মিশরীয় - সৌদি) এর উপর নির্ভর করে লেখা।  কাইয়্যিম তার বই জাদ আল-মাদ-এ, বলেছেন,  “মাদারেজুল সালেকিন” গ্রন্থে এ বিষয়ে উল্লেখ আছে; যে গ্রন্থের নামকরণ করা হয়েছে “মারাহেলুস সায়েরিং বায়না মানাযিলে ইয়্যাকা না‘বুদু ওয়া ইয়্যাকা নাসতাঈন” বা مراحل السائرين بين منازل إياك نعبد وإياك نستعين.
কুশলগড়
কুশলগড় (Kushalgarh) ভারতের রাজস্থান রাজ্যের বান্সওয়ারা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০৩ মিটার (৯৯৪ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কুশলগড় শহরের জনসংখ্যা হল ১০,০৯৬ জন। এর মধ্যে পুরুষ ৫১% এবং নারী ৪৯%।
দেওয়ান নুরুন্নবী
দেওয়ান নুরুন্নবী বাংলাদেশের নীলফামারী জেলার রাজনীতিবিদ ও নীলফামারী-২ আসনের সাবেক সংসদ সদস্য।
প্রাথমিক জীবন
দেওয়ান নুরুন্নবী নীলফামারী জেলায় জন্মগ্রহণ করেন।
কর্মজীবন
নুরুন্নবী ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নীলফামারী-২ থেকে সংসদ সদস্য নির্বাচিত হয়েছিলেন।  এর পর বাংলাদেশ জাতীয়তাবাদী দলে যোগদিয়ে ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির প্রার্থী হিসেবে নীলফামারী-২ আসন থেকে পুনরায় সংসদ সদস্য নির্বাচিত হয়েছিলেন।
২০২৩–২৪ এএফসি ক্লাব প্রতিযোগিতা বাছাইপর্বের প্লে-অফ
বিন্যাস
<section begin=Format /> বাছাইপর্বের প্লে-অফে, প্রতিটি টাই একক ম্যাচ হিসাবে খেলা হয়েছিল। প্রয়োজনে বিজয়ী নির্ধারণের জন্য অতিরিক্ত সময় এবং পেনাল্টি শুট-আউট ব্যবহার করা হয়েছিল। <section end=Format />
এএফসি চ্যাম্পিয়ন্স লিগের দল
প্রতিটি রাউন্ডের সময়সূচী ছিল নিম্নরূপ।
প্রতিটি অঞ্চলের জন্য বাছাইপর্বের প্লে-অফের বন্ধনী নির্ধারণ করা হয়েছিল প্রতিটি দলের অ্যাসোসিয়েশন র‌্যাঙ্কিং এবং তাদের অ্যাসোসিয়েশনের মধ্যে তাদের বীজের উপর ভিত্তি করে, উচ্চ র‌্যাঙ্কের অ্যাসোসিয়েশনের দল ম্যাচটি আয়োজক হিসেবে আয়োজন করে। একই অ্যাসোসিয়েশনের দলগুলিকে একই টাইতে রাখা যায়নি। প্লে-অফ রাউন্ডের সাতটি বিজয়ী (পশ্চিম অঞ্চল থেকে তিনটি দল এবং পূর্ব অঞ্চল থেকে চারটি দল) ৩৩ দল সরাসরি প্রবেশকারীদের সাথে যোগ দিতে গ্রুপ পর্বে উঠেছিল।
এএফসি কাপের দল
প্রতিটি জোনের জন্য বাছাইপর্বের প্লে-অফের বন্ধনী নির্ধারণ করা হয়েছিল প্রতিটি দলের অ্যাসোসিয়েশন র‌্যাঙ্কিংয়ের উপর ভিত্তি করে, উচ্চ র‌্যাঙ্কের অ্যাসোসিয়েশনের দল ম্যাচটি আয়োজন করে। প্লে-অফ রাউন্ডের সাতটি বিজয়ী ২৯টি দল সরাসরি প্রবেশকারীদের সাথে যোগ দিতে গ্রুপ পর্বে উঠেছিল।
শিবের মুখোশ
শিবের মুখোশ নবদ্বীপের লৌকিক ধর্মীয় অনুষ্ঠানের অংশ। চৈত্র মাসে শিবপার্বতীর বিয়ের সময় এই মুখোশ তৈরি করা হয়। লৌকিক শৈব সংস্কৃতির সাথে এই মুখোশ ওতপ্রোতভাবে জড়িত। এটিকে মুখোশ বলা হলেও আসলে এটি মাটি দিয়ে তৈরি মূর্তি। বহুবর্ণশোভিত এই মুখোসটি লৌকিক শিল্পের অন্যতম নিদর্শন। শিল্পী নারায়ণ পাল এখনও এই ধরনের মূর্তি তৈরি করেন। বিশ্ব বাংলা স্টল বাংলার ঐতিহ্যপূর্ণ ও হারিয়ে যেতে বসা যেসকল পুতুলকে সংরক্ষণ ও প্রদর্শনের ব্যবস্থা করেছে, তাতে নবদ্বীপের শিবের মুখোশ অন্যতম।
গঠন ও বর্ণনা
কাঁচা মাটি দিয়ে ছাঁচে ফেলে এটি তৈরি করা হয়। এরপর এটিকে রোদে শুকিয়ে নেওয়া হয়। রোদে শুকিয়ে গেলে সাদা রং করা হয় এবং চোখ নাক কান আঁকা হয়। মাথায় সোনালী রঙের টোপর পরানো হয়। টোপর বা মুকুটের উপরে ফনাযুক্ত সাপ থাকে।
অনুষ্ঠান
চৈত্র মাসে শিবের বিয়ে উপলক্ষ্যে এই মুখোশ তৈরি করা হয়। এই মুখোশকে চতুর্দলায় সাজিয়ে নিয়ে বাড়ি বাড়ি নিয়ে যাওয়া হয়। বাড়ি বাড়ি থেকে ভিক্ষা করে সেই টাকা দিয়ে শিবের বিয়ের আয়োজন করা হয়। মূলত ছোট ছোট ছেলেরা শিবের বিয়ের আয়োজন করে।
ব্যাঙ্ক অফ বরোদা
ব্যাঙ্ক অফ বরোদা (বিওবি) একটি ভারতীয় বহুজাতিক, পাবলিক সেক্টর ব্যাঙ্কিং এবং আর্থিক পরিষেবাদি সংস্থা। ২২৫ বিলিয়ন মার্কিন ডলারের কাছাকাছি ব্যবসা নিয়ে এটি ভারতের পঞ্চম বৃহত্তম সরকারি খাতের ব্যাঙ্ক।
২০১৯ তথ্যের ভিত্তিতে এটি ফোর্বস গ্লোবাল ২০০০ তালিকার ১১৪৫ নম্বরে রয়েছে ।
বরোদার মহারাজা সায়াজিরাও গায়কওয়াদ তৃতীয় ১৯০৮ এর ২০ জুলাই, গুজরাতের বরোদা তে এই ব্যাঙ্ক প্রতিষ্ঠা করেন। ১৯৯৬ সালের ১৯ জুলাই ভারত সরকার ১৩ টি বড় বড় বাণিজ্যিক ব্যাঙ্ক সহ এই ব্যাঙ্কটিকে জাতীয়করণ করে, ব্যাঙ্কটিকে মুনাফা অর্জনকারী পাবলিক সেক্টর আন্ডারটেন্ডিং (পিএসইউ) হিসাবে মনোনীত করা হয়।
আজ অবধি ১০টি ব্যাঙ্ক, ব্যাঙ্ক অফ বরোদার সঙ্গে একীভূত হয়েছে।
টোকিও মেট্রো
টোকিও মেট্রো হল জাপানের রাজধানী টোকিওর একটি প্রধান দ্রুতগামী গণপরিবহন ব্যবস্থা, যা টোকিও মেট্রো কোম্পানি দ্বারা পরিচালিত হয়। প্রতিদিন গড়ে ৬.৮৪ মিলিয়ন যাত্রী পরিবহন করে।
ট্রাফিক
কোম্পানিটির মতে, ২০০৯ সালে গড়ে প্রায় ৬.৩৩ মিলিয়ন মানুষ প্রতিদিন টোকিও মেট্রোর নয়টি পাতাল রেল রুট ব্যবহার করেছিল। ২০০৯ সালে কোম্পানিটি প্রায় ৬৩.৫ বিলিয়ন ইয়েন আয় করেছে।
স্টেশনসমূহ
টোকিও মেট্রো নেটওয়ার্কে মোট ১৮০ টি স্টেশন রয়েছে।
প্রধান স্টেশনগুলো হলো:
অন্যান্য প্রধান স্টেশনগুলি অন্যান্য রেলওয়ে অপারেটর যেমন টোয়েই সাবওয়ে, জেআর ইস্ট এবং বিভিন্ন প্রাইভেট রেলওয়েতে সংযোগ প্রদান করে, যার মধ্যে নিম্নলিখিতগুলি রয়েছে:
মহারাজপুর ইউনিয়ন, মুকসুদপুর
মহারাজপুর ইউনিয়ন বাংলদেশের ঢাকা বিভাগের গোপালগঞ্জ জেলার মুকসুদপুর উপজেলার একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
মহারাজপুর ভূঁইয়া বাড়ি
মুকসুদপুর থানার অন্তর্গত মহারাজপুর ইউনিয়নে একটি পুরনো, পরিত্যক্ত বাড়ি রয়েছে যেটি মহারাজপুর ভূঁইয়া বাড়ি নামে অভিহিত। এই বাড়ির সূত্রপাত কবে হয়েছিল কিংবা কার হাত ধরে এই বাড়ির সূচনা হয়েছিল তা সুস্পষ্টভাবে বলা মুশকিল। তবে ধারণা করে বলা যায় যে, আনুমানিক বিংশ শতাব্দীর শুরুতে এই বাড়ি স্থাপিত হয়।
জনপ্রতিনিধি
বর্তমান চেয়ারম্যান-
আহসান আহমেদ
আহসান আহমেদ  বাংলাদেশ জাতীয় পার্টি (এরশাদ) এর রাজনীতিবিদ ও নীলফামারী-২ এর সাবেক সংসদ সদস্য।
কর্মজীবন
তিনি জাতীয় পার্টি হতে মনোনায়ন নিয়ে নীলফামারী-২ হতে ১৯৯৬ সালে নির্বাচিত হন।
হাওয়াইতে ইসলাম
১৯৭৯ সালে মুসলিম স্টুডেন্টস' অ্যাসোসিয়েশন অফ হাওয়াই সংগঠনকে সংযুক্ত করার মাধ্যমে হাওয়াইয়ে ইসলামের প্রথম আনুষ্ঠানিক সংস্থাটি সংগঠিত হয়, যদিও এই সংগঠনটি ১৯৬৮ সালের প্রথম দিকে চালু ছিল। মানোয়া মসজিদ কেনার আগে গোষ্ঠীটি ১৯৭৯ থেকে ১৯৮০ সাল প্রাথমিকভাবে একটি কুটিরে প্রার্থনা করত। যাইহোক, আমেরিকান মুসলিম সাপোর্ট গ্রুপের ১৯৯২সালের একটি গবেষণায় ১৯৯২ সালে হাওয়াইকে শূন্য মসজিদের তালিকাভুক্ত করা হয়েছিল।
২০০১ এর প্রথমদিকে, মনোয়া মসজিদে শুক্রবারের নামাজে ২০০ জনের উপস্থিতি ছিল, রমজানের ইফতারের খাবারের শেষে ১০০ জনের উপস্থিতি এবং মসজিদেরই ২,০০০ সদস্য ছিল বলে উল্লেখ করা হয়েছিল।
ইসলাম দিবস পালন
২০০৯ সালের মে মাসে, "ইসলামী বিশ্বের সমৃদ্ধ ধর্মীয়, বৈজ্ঞানিক, সাংস্কৃতিক ও শৈল্পিক অবদানকে" স্বীকৃতি দেওয়ার জন্য হাওয়াইয়ের বিধায়করা সে বছরের ২৪ সেপ্টেম্বর একটি রাষ্ট্রীয় নির্ধারিত স্বীকৃতি দিবস বা ইসলাম দিবস তৈরির পক্ষে ভোট দিয়েছিলেন। রাজ্য সিনেটে এই প্রস্তাবটি ২২-৩ ভোটের মাধ্যমে অনুমোদিত হয়েছিল।
ইসলামি শিল্প
১৯৩৭ সালে ডরিস ডিউকের নির্মিত শ্যাংরি লা ম্যানশনটি ২,৫০০ টিরও বেশি ইসলামিক শিল্পের ভাণ্ডার হিসাবে কাজ করে, পাশাপাশি ভবনের অভ্যন্তরে অবস্থিত ইসলামী স্থাপত্য ও রয়েছে। হোনোলুলু মিউজিয়াম অফ আর্টের সহযোগিতায় ট্যুর সহ এখন বভবনটি ডরিস ডিউক ফাউন্ডেশন ফর ইসলামিক আর্টের দ্বারা পরিচালিত হয়।
শিক্ষা
মনোয়ার হাওয়াই বিশ্ববিদ্যালয়ের দর্শন বিভাগে রাজ্যের প্রধান মসজিদটি অবস্থিত, যা ইসলামিক স্টাডিজের অস্নাতক সনদপত্র প্রদান করে থাকে।
ভুটান
ভুটান (འབྲུག་ཡུལ་ ), আনুষ্ঠানিক নাম ভুটান রাজ্য (འབྲུག་རྒྱལ་ཁབ་), দক্ষিণ এশিয়ার স্থলবেষ্টিত রাষ্ট্র। ভুটানের অধিবাসীরা নিজেদের দেশকে মাতৃভাষা জংখা ভাষায় 'দ্রুক ইয়ুল' বা 'বজ্র ড্রাগনের দেশ' নামে ডাকে। দেশটি ভারতীয় উপমহাদেশে হিমালয় পর্বতমালার পূর্বাংশে অবস্থিত। ভুটান উত্তরে চীনের তিব্বত অঞ্চল, পশ্চিমে ভারতের সিকিম ও তিব্বতের চুম্বি উপত্যকা, পূর্বে অরুণাচল প্রদেশ এবং দক্ষিণে আসাম ও পশ্চিমবঙ্গ দ্বারা পরিবেষ্টিত। ভুটান শব্দটি এসেছে সংস্কৃত শব্দ "ভূ-উত্থান" থেকে যার অর্থ "উঁচু ভূমি"।সংস্কৃত ভাষায় ভোট বা ভোটান্ত বলতেও ভুুুটান দেশটিকে বোঝানো হয়। ভুটান সার্কের একটি সদস্য রাষ্ট্র এবং মালদ্বীপের পর দক্ষিণ এশিয়ার সবচেয়ে কম জনসংখ্যার দেশ। ভুটানের রাজধানী ও বৃহত্তম শহর থিম্ফু। ফুন্টসলিং ভুটানের প্রধান অর্থনৈতিক কেন্দ্র।
অতীতে ভুটান পাহাড়ের উপত্যকায় অবস্থিত অনেকগুলি আলাদা আলাদা রাজ্য ছিল। ১৬শ শতকে একটি ধর্মীয় রাষ্ট্র হিসেবে এর আবির্ভাব ঘটে। ১৯০৭ সাল থেকে ওয়াংচুক বংশ দেশটি শাসন করে আসছেন। ১৯৫০-এর দশক পর্যন্ত ভুটান একটি বিচ্ছিন্ন দেশ ছিল। ১৯৬০-এর দশকে ভারতের কাছ থেকে অর্থনৈতিক সাহায্য নিয়ে দেশটি একটি আধুনিক রাষ্ট্রে রূপান্তরিত হতে শুরু করে। তবে এখনও এটি বিশ্বের সবচেয়ে অনুন্নত দেশগুলির একটি।
নামকরণ
ভুটানের নাম এসেছে সংস্কৃত শব্দ "ভূ-উত্থান" (উচ্চভূমি) হতে। অন্য মতে, ভুটান এসেছে ভোটস-আন্ত, অর্থাৎ "তিব্বতের শেষ সীমানা" হতে, যেহেতু ভুটান তিব্বতের ঠিক দক্ষিণে অবস্থিত।
ঐতিহাসিকভাবে বিভিন্ন সময়ে ভুটান বিভিন্ন নামে খ্যাত ছিলো। যেমন, লো মন (দক্ষিণের অন্ধকারাচ্ছন্ন রাজ্য), লো সেন্দেঞ্জং (সেন্দেন সাইপ্রেস বৃক্ষমন্ডিত দক্ষিণের রাজ্য), লোমেন খাঝি (দক্ষিণের রাজ্য যাতে চারটি প্রবেশ পথ রয়েছে), ও লো মেন জং (দক্ষিণের রাজ্য যেখানে ওষধি বৃক্ষ পাওয়া যায়।
ইতিহাস
ভুটানের প্রাচীন ইতিহাস সম্পর্কে সেখানে প্রচলিত পৌরাণিক কাহিনীর চেয়ে বেশি সুস্পষ্ট কিছু জানা যায় না। এখানে হয়ত খ্রিস্টপূর্ব ২০০০ অব্দেও বসতি ছিল, তবে ৯ম শতকে এখানে তিব্বতি বৌদ্ধধর্মের প্রচলনের পরেই এলাকাটির সম্পর্কে আরও জানা যায়। সেসময় বহু তিব্বতি বৌদ্ধ ভিক্ষু পালিয়ে ভুটানে চলে আসেন। ১২শ শতকে এখানে দ্রুকপা কাগিউপা নামের বৌদ্ধধর্মের একটি ধারা প্রতিষ্ঠিত হয় এবং এটিই বর্তমানে ভুটানের বৌদ্ধধর্মের প্রধান রূপ। ভুটানের বৌদ্ধ মন্দির ও ধর্মশিক্ষালয় দেশটির রাজনৈতিক ইতিহাসের উপর সবসময় প্রভাব ফেলেছে।
১৬১৬ সালে নগাওয়ানা নামগিয়াল নামের এক তিব্বতি লামা তিনবার ভুটানের উপর তিব্বতের আক্রমণ প্রতিহত করলে ভুটান এলাকাটি একটি সংঘবদ্ধ দেশে পরিণত হতে শুরু করে। নামগিয়াল বিরোধী ধর্মীয় গোষ্ঠীগুলিকে পদানত করেন, একটি ব্যাপক ও সূক্ষ্ম বিবরণসমৃদ্ধ আইন ব্যবস্থা প্রচলন করেন এবং একটি ধর্মীয় ও সিভিল প্রশাসনের উপর নিজেকে একনায়ক বা শাবদ্রুং হিসেবে প্রতিষ্ঠা করেন। তার মৃত্যুর পর অন্তর্কোন্দল ও গৃহযুদ্ধের কারণে পরবর্তী ২০০ বছর শাবদ্রুঙের ক্ষমতা সীমিত হয়ে পড়ে। ১৮৮৫ সালে উগিয়েন ওয়াংচুক শক্ত হাতে ক্ষমতা প্রয়োগে সক্ষম হন এবং ভারতের ব্রিটিশ প্রশাসনের সাথে সখ্যতা গড়ে তোলেন।
১৯০৭ সালে উগিয়েন ওয়াংচুক ভুটানের রাজা নির্বাচিত হন এবং ঐ বছর ডিসেম্বরের ১৭ তারিখ সিংহাসনে আরোহণ করেন। তার উপাধি ছিল দ্রুক গিয়ালপো বা ড্রাগন রাজা। ১৯১০ সালে রাজা উগিয়েন ও ব্রিটিশ শক্তি পুনাখার চুক্তি স্বাক্ষর করে যেখানে ব্রিটিশ ভারত ভুটানের অভ্যন্তরীণ ব্যাপারে নাক না গলানোর প্রতিশ্রুতি দেয়। উগিয়েন ওয়াংচুক ১৯২৬ সালে মারা গেলে তার পুত্র জিগমে ওয়াংচুক পরবর্তী শাসক হন। ১৯৪৭ সালে ভারত স্বাধীনতা লাভের পর ভুটানকে একটি স্বাধীন দেশ হিসেবে গণ্য করে। ১৯৪৯ সালে ভুটান ও ভারত একটি চুক্তি স্বাক্ষর করে যেখানে ভুটান ভারতের কাছ থেকে বৈদেশিক সম্পর্কের ব্যাপারে পথনির্দেশনা নেবার ব্যাপারে সম্মত হয় এবং পরিবর্তে ভারত ভুটানের অভ্যন্তরীণ ব্যাপারে হস্তক্ষেপ না করার প্রতিশ্রুতি দেয়। ১৯৫২ সালে জিগমে ওয়াংচুকের ছেলে জিগমে দর্জি ওয়াংচুক ক্ষমতায় আসেন। তার আমলে ভুটান পরিকল্পিত উন্নয়নের পথে এগোতে থাকে এবং ১৯৭১ সালে জাতিসংঘের একটি সদস্য রাষ্ট্রে পরিণত হয়। তার সময়েই ভুটানে একটি জাতীয় সংসদ, নতুন আইন ব্যবস্থা, রাজকীয় ভুটানি সেনাবাহিনী এবং একটি উচ্চ আদালত প্রতিষ্ঠা করা হয়।
১৯৭২ সালে ১৬ বছর বয়সে জিগমে সিঙিয়ে ওয়াংচুক ক্ষমতায় আসেন। তিনি আধুনিক শিক্ষা, সরকারের বিকেন্দ্রীকরণ, জলবিদ্যুৎ উৎপাদন, পর্যটন এবং পল্লী উন্নয়নের মত ব্যাপারগুলির উপর জোর দেন। তিনি অর্থনৈতিক প্রবৃদ্ধি অর্জনের পাশাপাশি জনগণের সামগ্রিক সুখের একজন প্রবক্তা; উন্নয়ন সম্পর্কে তার দর্শন কিছুটা ভিন্ন এবং এই ভিন্নতার কারণে তিনি আন্তর্জাতিক পরিচিত পেয়েছেন। তার আমলে ধীরে ধীরে ভুটান গণতন্ত্রায়নের পথে এগোতে থাকে। ২০০৬ সালের ডিসেম্বর মাসে তিনি রাজার পদ ছেড়ে দেন এবং তার ছেলে খেসার নামগিয়েল ওয়াংচুক ভুটানের রাজা হন। ২০০৮ সালের ১৮ই জুলাই ভুটানের সংসদ একটি নতুন সংবিধান গ্রহণ করে। এই ঐতিহাসিক দিন থেকে ভুটানে পরম রাজতন্ত্রের সমাপ্তি ঘটে এবং ভুটান একটি সাংবিধানিক রাজতন্ত্র ও সংসদীয় গণতন্ত্রে পরিণত হয়।
রাজনীতি
ভুটান হল একটি রাজতন্ত্র বিশিষ্ট দেশ। এখানে বর্তমানে রাজতন্ত্র বিদ্যমান। ভুটানে অতীতে একটি পরম রাজতন্ত্র প্রচলিত ছিল। বর্তমানে এটি একটি সাংবিধানিক রাজতন্ত্র। ভুটানের রাজা, যার উপাধি ড্রাগন রাজা, হলেন রাষ্ট্রের প্রধান। মন্ত্রীদের একটি কাউন্সিল রাষ্ট্রের নির্বাহী কার্য পরিচালনা করে। সরকার ও জাতীয় সংসদ উভয়ের হাতে আইন প্রণয়নের ক্ষমতা ন্যস্ত। এছাড়াও যে খেনপো উপাধিবিশিষ্ট দেশের সর্বোচ্চ ধর্মীয় নেতা রাজার সবচেয়ে কাছের পরামর্শদাতার একজন। ২০০৭ সালে একটি রাজকীয় আদেশবলে রাজনৈতিক দল নির্মাণের উপর নিষেধাজ্ঞা তুলে দেওয়া হয়। বর্তমান সংবিধানে দেশটিতে একটি দুই-দলবিশিষ্ট গণতান্ত্রিক ব্যবস্থা নির্মাণের কথা বলা হয়েছে। জিগমে খেসার নামগিয়াল ওয়াংচুক বর্তমানে ভুটানের রাজা।
ভূগোল
thumb|300px|ভুটানের মানচিত্র (২০১০ সাল অনুযায়ী) ভুটানের আয়তন ৪৬,৫০০ বর্গকিলোমিটার। থিম্পু এর রাজধানী শহর এবং এটি দেশের মধ্য-পশ্চিম অংশে অবস্থিত। অন্যান্য শহরের মধ্যে পারো, ফুন্টসলিং, পুনাখা ও বুমথং উল্লেখযোগ্য। ভুটানের ভূপ্রকৃতি পর্বতময়। উত্তরে সুউচ্চ হিমালয় পর্বতমালা, মধ্য ও দক্ষিণভাগে নিচু পাহাড় ও মালভূমি এবং দক্ষিণ প্রান্তসীমায় সামান্য কিছু সাভানা তৃণভূমি ও সমভূমি আছে। মধ্যভাগের মালভূমির মধ্যকার উপত্যকাগুলিতেই বেশির ভাগ লোকের বাস। ভুটানের জলবায়ু উত্তরে আল্পীয়, মধ্যে নাতিশীতোষ্ণ এবং দক্ষিণে উপক্রান্তীয়; জুন থেকে সেপ্টেম্বর পর্যন্ত মৌসুমী বায়ুর প্রভাবে বৃষ্টিপাত হয়। স্থলবেষ্টিত দেশ ভুটানের আকার, আকৃতি ও পার্বত্য ভূ-প্রকৃতি সুইজারল্যান্ডের সদৃশ বলে দেশটিকে অনেক সময় এশিয়ার সুইজারল্যান্ড ডাকা হয়।
বহির্বিশ্ব থেকে বহুদিন বিচ্ছিন্ন থাকার কারণে ভুটান প্রাণী ও উদ্ভিদের এক অভয়ারণ্য। এখানে বহু হাজার দুর্লভ প্রজাতির প্রাণী ও উদ্ভিদ দেখতে পাওয়া যায়। ভুটানের প্রায় ৭০% এলাকা অরণ্যাবৃত। এই অরণ্যই ভুটানের জীব বৈচিত্র‍্য সংরক্ষণ করে চলেছে যুগ যুগ ধরে।
অর্থনীতি
ভুটানের রাষ্ট্রীয় মুদ্রা গুলট্রাম এবং এর বিনিময় হার ভারতীয় রুপীর সাথে সম্পর্কিত । ভুটানে ভারতীয় রুপীরও প্রচলন রয়েছে।  ভুটানের অর্থনীতি বিশ্বের সবচেয়ে ক্ষুদ্র অর্থনীতিগুলির একটি।
২০১২ পর্যন্ত ভুটানের মাথাপিছু আয় ছিল ২,৪২০ মার্কিন ডলার।
ভুটানের অর্থনীতি কৃষি, বনজ, পর্যটন এবং ভারতে জলবিদ্যুৎ বিক্রির উপর নির্ভরশীল। জনসংখ্যার ৫৫.৪ শতাংশের জন্য কৃষিকাজ মূল জীবিকা সরবরাহ করে। কৃষিকাজ মূলত খামার এবং পশুপালন নিয়ে গঠিত। হস্তশিল্পগুলি, বিশেষত তাঁত গুরুত্বপূর্ণ ভূমিকা পালন করে। পার্বত্য ও পাহাড়ী অঞ্চল হবার ফলে রাস্তাঘাট এবং অন্যান্য অবকাঠামো নির্মাণ কঠিন এবং ব্যয়বহুল হয়ে উঠেছে।
সমুদ্রবন্দর না থাকায় ভুটান ব্যবসা বাণিজ্যতে ভালো করতে পারেনি। ভুটানের কোনও রেলপথ নেই, যদিও ভারতীয় রেলপথ ২০০৫ সালের জানুয়ারিতে স্বাক্ষরিত একটি চুক্তির আওতায় দক্ষিণ ভুটানকে তার বিশাল নেটওয়ার্কের সাথে যুক্ত করার পরিকল্পনা করেছে। ২০০৮ সালে ভুটান এবং ভারত একটি মুক্ত বাণিজ্য চুক্তি স্বাক্ষর করে,যা বিশ্বের যেকোনো    বাজার থেকে ভুটানে আমদানি ও রফতানি শুল্ক ছাড়াই অনুমতি দেয় ট্রানজিট এর মাধ্যমে । ১৯৬০ সাল নাগাদ ভুটানের সাথে  চীনের স্বায়ত্তশাসিত তিব্বত অঞ্চলের বাণিজ্য সম্পর্ক ছিল। শরণার্থীদের আগমনের পরে চীনের সাথে তার সীমানা বন্ধ করে দেয়।
শিল্প খাতটি একটি নবজাতক পর্যায়ে রয়েছে, যদিও বেশিরভাগ উৎপাদন কুটির শিল্প থেকে আসে, বৃহত্তর শিল্পগুলিকে উৎসাহ দেওয়া হচ্ছে এবং সিমেন্ট, ইস্পাত এবং ফেরো এলয় এর মতো কয়েকটি শিল্প স্থাপন করা হয়েছে। বেশিরভাগ উন্নয়ন প্রকল্প, যেমন রাস্তা নির্মাণ, ভারতীয় চুক্তি শ্রমের উপর নির্ভর করে। কৃষি উৎপাদনের মধ্যে চাল, মরিচ, দুগ্ধ (কিছু ইয়াক, বেশিরভাগ গাভী) পণ্য, বেকওয়েট, বার্লি, সাইট্রাস এবং ভুট্টা পাহাড়ি নিম্ন ভূমিতে হয় । শিল্পের মধ্যে রয়েছে সিমেন্ট, কাঠের পণ্য, প্রক্রিয়াজাত ফল, অ্যালকোহলযুক্ত পানীয় এবং ক্যালসিয়াম কার্বাইড।
জনসংখ্যা
thumb|300px|ওয়াংদি ফোদ্রাং উৎসবে জাতীয় পোষাকে ভুটানিরা ভুটানের অধিবাসীরা ভুটানি নামে পরিচিত। ২০০৫ সালের আদমশুমারি অনুযায়ী ভুটানে ৬,৭২,৪২৫ জনের বাস। প্রতি বছর জনসংখ্যা ২% হারে বাড়ছে। জনসংখ্যার ঘনত্ব প্রতি বর্গকিলোমিটারে ৪৫ জন। ভুটানে দ্রুপকা জাতির লোক প্রায় ৫০%। এর পরেই আছে নেপালি (৩৫%) এবং অন্যান্য আদিবাসী বা অভিবাসী জাতি। দেশের প্রায় তিন-চতুর্থাংশ লোক লামাবাদী বৌদ্ধধর্মে বিশ্বাসী। বাকীরা ভারত ও নেপালি ধারার হিন্দু ধর্ম পালন করে। জংখা  ভুটানের সরকারি ভাষা। এছাড়া বুমথাং-খা, শারচোপ-খা ও নেপালি ভাষা প্রচলিত। ইংরেজি ভাষাতে শিক্ষা দেওয়া হয়। ভুটানের সাক্ষরতার হার প্রায় ৬০%। জনগণের প্রায় ৯৪% শতাংশ কৃষিকাজে নিয়োজিত। বেকারত্বের হার ৩.১% (২০০৫ সালের প্রাক্কলন)।জংখা ভাষা বা ভুটানি ভাষা ভুটানের সরকারি ভাষা। এছাড়াও এখানে আরও প্রায় ১০টি ভাষা প্রচলিত। এদের মধ্যে বহু লক্ষাধিক বক্তাবিশিষ্ট নেপালি ভাষা অন্যতম। আন্তর্জাতিক ব্যবসা বাণিজ্য ও পর্যটন শিল্পে ইংরেজি ভাষা ব্যবহার করা হয়।
সংস্কৃতি
যদিও ভুটানের নাগরিকরা বিদেশ ভ্রমণে ক্ষেত্রে স্বাধীন, অনেক বিদেশী ভুটানকে ভ্রমণযোগ্য হিসেবে  দেখে। এটি অজনপ্রিয় গন্তব্য হওয়ার অন্য কারণ হল ব্যয়, যা কঠোর বাজেটের পর্যটকদের জন্য বেশি। প্রবেশাধিকার ভারত, বাংলাদেশ এবং মালদ্বীপের নাগরিকদের জন্য নিখরচায়, তবে অন্য সমস্ত বিদেশিদের একটি ভুটান ট্যুর অপারেটরের সাথে সাইন আপ করতে হবে এবং তারা দেশে থাকতে প্রতিদিন প্রায় ২৫০ ডলার দিতে হবে, যদিও এই ফি বেশিরভাগ ভ্রমণ, থাকার ব্যবস্থা এবং খাবারের ব্যয় অন্তর্ভুক্ত করে।
ভুটান ধূমপান নিষিদ্ধ করার জন্য বিশ্বের প্রথম দেশ। ভুটানের ২০১০ সালের তামাক নিয়ন্ত্রণ আইন অনুসারে প্রকাশ্যে ধূমপান করা বা তামাক বিক্রি করা আইনত অবৈধ হয়েছে।
গণমাধ্যম
১৯৬০ এর দশকের প্রথম দিকে জিগমে দর্জি ওয়াংচুক মধ্যযুগীয় রাজতন্ত্রে আধুনিক প্রযুক্তি সংযুক্ত করার ধারাবাহিক প্রক্রিয়া শুরু করেন। ১৯৭৩ সালে প্রথম ত্রিশ মিনিটের জন্য বেতার সম্প্রচার হয়। টেলিভিশন সম্প্রচার আরম্ভ হয় ১৯৯০-এর দশকে, যদিও মাত্র কয়েকটি ধনী পরিবার তখন স্যাটেলাইট ডিশ এন্টেনা কিনতে সক্ষম ছিল। ২০০০ সালে ইন্টারনেট সেবা চালু হয়।
খাদ্য
ভুটানের প্রধান খাবার হলো লাল চাল (বাদামী চালের মতো, কিন্তু এতে বাদামী স্বাদ থাকে, ধানের একমাত্র প্রকার যেটি উঁচু এলাকায় জন্মায়।), বাজরা, ভুট্টা ইত্যাদি। পাহাড়াঞ্চলের খাবারের তালিকায় আছে মোরগ, চমরী গাইয়ের মাংস, শুকনো গরুর মাংস, শূকরের মাংস এবং চর্বি এবং মেষশাবক ইত্যাদি। স্যুপ এবং সিদ্ধ মাংস, চাল, ফার্ন, মসুর ডাল, এবং শুকনো সবজি, লাল মরিচ এবং পনিরের সাথে মশলা ইত্যাদি ভুটানে শীতকালের প্রিয় খাবার।
যখর কেউ খাবারের জন্য অনুরোধ করে, তখন বলে মেশু মেশু, এবং ভুটানের ভদ্রতা অনুযায়ী অপরজন বিনয়ের সাথে প্রত্যাখ্যান করে, তখন দ্বিতীয় ও তৃতীয়বার অনুরোধ করা হয়।
ভ্রমণ
ভুটান ভ্রমণ করার জন্য একটি সুন্দর জায়গা ৷ ভুটানের ভূ-প্রকতি প্রাকৃতিক ভাবেই খুব সুন্দর ।
আরও দেখুন
বজ্র ড্রাগনের দেশ নামে পরিচিত ভুটান এশিয়ার সবচেয়ে সুখি দেশ। ভুটানের রাজার উপাধি ‘ড্রাগন রাজা’। স্থলবেষ্টিত রাষ্ট্র ভুটানের আকার, আকৃতি ও পার্বত্য ভূ-প্রকৃতি সুইজারল্যান্ডের সদৃশ বলে দেশটিকে এশিয়ার সুইজারল্যান্ড ডাকা হয়। ভুটানের প্রায় ৭০% এলাকা অরণ্যাবৃত। বহির্বিশ্ব থেকে বহুদিন বিচ্ছিন্ন থাকার কারণে ভুটান প্রাণী ও উদ্ভিদের এক অভয়ারণ্য। এখানে বহু হাজার দুর্লভ প্রজাতির প্রাণী ও উদ্ভিদ দেখতে পাওয়া যায়। ভুটানের রাষ্ট্রীয় মুদ্রা গুলট্রাম এবং এর বিনিময় হার ভারতীয় রুপীর সাথে সম্পর্কিত। ভুটানের সাক্ষরতার হার প্রায় ৬০%। জনগণের প্রায় ৯৪% শতাংশ কৃষিকাজে নিয়োজিত।
জংখা ভাষা ভুটানের সরকারি ভাষা। নেপালি ভাষাতেও তাদের দক্ষতা রয়েছে।
রমেশ ভাটিয়া
রমেশ ভাটিয়া (জন্ম ৪ জুলাই ১৯৪০) একজন ভারতীয় প্রাক্তন ক্রিকেটার । তিনি ১৯৬১ থেকে ১৯৭২ এর মধ্যে বাংলার হয়ে আঠারোটি প্রথম-শ্রেণীর ম্যাচ খেলেছেন।
দ্বিতীয় খসরু
দ্বিতীয় খসরু (আপারভেজ বা পারভেজ উপাধিতে আখ্যায়িত, বাংলায় বিজয়ী) বা খসরু পারভেজ বা কিসরা আবরুভেজ ছিলেন স্যাসানীয় সাম্রাজ্যের শেষ মহারাজা যিনি ৫৭৯ সাল থেকে ৬২৮ সাল পর্যন্ত রাজত্ব করেন। তিনি ছিলেন চতুর্থ হরমজিদ-এর পুত্র এবং প্রথম খসরুর নাতি। তিনিই পারস্যের শেষ রাজা যিনি ইরানে মুসলিম বিজয়ের পূর্বে একটি দীর্ঘ সময় রাজত্ব করেছিলেন। তিনি ঘাতক কর্তৃক নিহত হওয়ার পাঁচ বছর পর পারস্যে মুসলিম বিজয়ের সূচনা ঘটে।
রাজত্বকালে সিংহাসন হারানোর পর রোমকদের সহায়তায় তিনি সিংহাসন পুনুরুদ্ধার করেন এবং এক দশক পর মধ্যপ্রাচ্যের সমৃদ্ধ রোমান প্রদেশগুলো বিজয়ের মাধ্যমে আচেমিডদের সাথে প্রতিদ্বন্দিতা চালিয়ে যান। তার রাজত্বকালের অধিকাংশই ব্যয় হয় বাইজান্টাইন সম্রাজ্যের সাথে কতিপয় যুদ্ধ এবং বাহরাম চবিন ও ভিশামের মত জবরদখলকারীর বিরুদ্ধে সংগ্রাম করার পেছনে।
শাহনামা ও "শিরি ফরহাদ"(যার মূল নাম ছিল খসরু ও শিরীন) নামক প্রেমগাঁথার মত বিখ্যাত পারস্য সাহিত্য তাকে ব্যাপক খ্যাতি এনে দিয়েছিল যেগুলো এখনো কাব্য ও রোমান্টিক সাহিত্যজগৎে প্রভাব বিস্তার করে চলেছে।
হযরত মুহাম্মদ (সাল্লাল্লাহু আলাইহি ওয়া সাল্লাম) এর চিঠি
ইসলামিক ঐতিহ্যে খসরু পারভেজের আলাদা গুরুত্ব রয়েছে। এর কারণ হল খসরু পারভেজের নিকট হযরত মুহাম্মদ (সাল্লাল্লাহু আলাইহি ওয়া সাল্লাম)এর বার্তাদূত আব্দুল্লাহ ইবনে হুধাইফার (রা) মাধ্যমে ইসলাম ধর্ম গ্রহণের আহবান জানিয়ে পত্র প্রেরণ করেছিলেন, যা শ্রবণ করার পর খসরু তা ছিড়ে ফেলেন এবং ইয়েমেন নিযুক্ত শাসক বাযানকে হিজায থেকে মুহাম্মদ (সা) বন্দী করে আনার জন্য দুজন লোক পাঠানোর নির্দেশ দেন। ইত্যবসরে, দূত আব্দুল্লাহ ফিরে এসে হযরত মুহাম্মদ(সা)কে সব ঘটনা খুলে বললে হযরত মুহাম্মদ (সা) খসরু পারভেজের ধ্বংসের প্রতিশ্রুতি দেন। পরবর্তীতে, নিজ পুত্র দ্বিতীয় কাভাধ কর্তৃক খসরু পারভেজ মৃত্যুদন্ড প্রাপ্ত হন।
রোনালদো দেয়াকোনু
রোনালদো ওক্তাভিয়ান আন্দ্রেই দেয়াকোনু (Ronaldo Deaconu; জন্ম: ১৩ মে ১৯৯৭; রোনালদো দেয়াকোনু নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে রোমানিয়ার পেশাদার ফুটবল লীগের শীর্ষ স্তর লিগা ১-এর ক্লাব গাজ মেতান মেদিয়াশ এবং রোমানিয়া অনূর্ধ্ব-২৩ দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।
আন্তর্জাতিক ফুটবল
দেয়াকোনু জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত রোমানিয়া অনূর্ধ্ব-২৩ দলে স্থান পেয়েছেন।
পিথোরাগড় জেলা
পিথোরাগড় এটি ভারতের উত্তরাখণ্ড রাজ্যের পূর্বতম জেলা। এটি হিমালয়ের অঞ্চল জুড়ে অবস্থিত এবং এবং একটি জনসংখ্যা  (২০১১ হিসাবে)। সওর উপত্যকায় অবস্থিত পিথোরাগড় শহরটি, এর সদর দপ্তর। জেলাটি উত্তরাখণ্ড রাজ্যের কুমায়ুন বিভাগের মধ্যে। এর উত্তরে তিব্বত মালভূমি এবং নেপাল এর পূর্বে অবস্থিত। কালী নদীটি  কালাপানী থেকে উৎপন্ন হয়েছে এবং দক্ষিণে প্রবাহিত হয়ে নেপালের সাথে পূর্ব সীমানা তৈরি করেছে। জেলাটি প্রশাসনিকভাবে ছয়টি তহশিলে বিভক্ত: মুন্সিয়ারি; ধরচুলা; দিদিহাট; বেরিনাগ; গঙ্গোলিঘাট; এবং পিথোরাগড়। নৈনী সায়নী বিমানবন্দরটি নিকটতম বিমানবন্দর, তবে এটির নিয়মিত নির্ধারিত বাণিজ্যিক যাত্রী পরিষেবা নেই। জেলায় যে খনিজ পদার্থগুলি পাওয়া যায় সেগুলি হল ম্যাগনেসিয়াম আকরিক, তামার আকরিক, চুনাপাথর এবং স্লেট।
ব্যুৎপত্তি
কেউ কেউ বলে এই জেলার নামটি এসেছে চন্দ রাজবংশ থেকে রাজা পিথোরা চন্দের নাম থেকে, অনেকের মতে এটি এসেছে চৌহান রাজপুত পৃথ্বী রাজ চৌহানের নাম থাকে, যিনি সওর উপত্যকায় পিথোড়া গড় নামে একটি দুর্গ তৈরি করেছিলেন।
পাল রাজারা (কাত্যুরি রাজাদের একটি শাখা)
১৩৬৪ সালে, উকুর রাজওয়ারের (এখন নেপালে), রাজা ভরতপাল এই অঞ্চল জয় করার পর, ১৪শ শতাব্দীর বাকী সময় তিন প্রজন্মের পাল বংশধরেরা পিথোরাগড় শাসন করেছিলেন,এবং রাজত্বটি পিঠোরাগড় থেকে আসকোট পর্যন্ত বিস্তৃত ছিল।
বাম রাজবংশ
একটি  তাম্রপত্র  অনুসারে (খোদাই করা তামা বা পিতলের ফলক), ১৪২০ সালে পাল রাজবংশকে চন্দ রাজারা পরাজিত ও বিতাড়িত করে। বিজয় ব্রহ্ম (দোতির ব্রাহ্ম রাজবংশ) রাজা হিসাবে সাম্রাজ্যের দায়িত্ব নিয়েছিলেন। জ্ঞান চন্দের মৃত্যুর পরে, ক্ষেত্র পালের নেতৃত্বে, পাল রাজার আবার এই অঞ্চলে আধিপত্য বিস্তার করেন।
চন্দ রাজবংশ
মনে করা হয় যে, ১৪৪৫ সালে পিথোরাগড়ের তৎকালীন শাসক জ্ঞান চন্দের পূর্বপুরুষ ভারতী চন্দের সময়, চন্দ বংশকে বিতাড়িত করে বাম রাজত্বের শুরু হয়। ১৬শ শতকে, চন্দ রাজবংশ আবার পিথোরাগড় শহর দখল করে নেয় এবং, ১৭৯০ সালে, পাহাড়ের ওপর একটি নতুন দুর্গ তৈরী করে, এখন সেখানে গার্লস ইন্টার কলেজ অবস্থিত। ১৯৬২ সালে চীন ভারত আক্রমণ করার পরে এই দুর্গটি ভারত সরকার ধ্বংস করে দেয়।
সর্ব্বোচ্চ স্থানে থাকার সময়ে চন্দ রাজত্বকে কুমায়ুনের অন্যতম প্রধান সাম্রাজ্য হিসাবে দেখা হয়। তাদের শাসনকাল সাংস্কৃতিক পুনরুত্থানের সময়ের সাথেও মিলে যায়। প্রত্নতাত্ত্বিক জরিপ করে এই সময়কালের সংস্কৃতি এবং শিল্প আকারগুলির বিকাশ দেখা গেছে।
তারা এগুলি তৈরিতে অবদান রাখে এবং তারা অত্যন্ত দয়ালু এবং উদ্যোগী ছিল এবং মূলত তারা নেপাল থেকে এসেছিল। নেপালে তারা রাজত্ব করত। তারা এখানে অনেকগুলি সামাজিক বিকাশমূলক কাজ করেছিল।
ভৌগোলিক অবস্থান
কৈলাস পর্বত - মানস সরোবর এই দুই হিন্দু তীর্থস্থান যাবার পথ, বৃহত্তর হিমালয় অঞ্চলে, কালাপানি অঞ্চল হয়ে লিপুলেখ পাস দিয়ে এই জেলা হয়েই যায়।
লিপুলেখ যাত্রা
কৈলাস - মানস যাত্রার একটি গুরুত্বপূর্ণ অংশ এই পথ। ধারচুলা থেকে সাত দিন ধরে হেঁটে সেখান থেকে চিন সীমান্ত পর্যন্ত প্রায় একশো কিলোমিটার রাস্তা। অনেকটা চড়াই ভেঙে পাঙ্গু, তার পর থেকে শিরখা, বুঁধি, গুঞ্জি।
কালাপানি পৌঁছনোর আগের গুঞ্জি নামে এক ছোট্ট পাহাড়ি গ্রাম রয়েছে । সেখানে যাত্রীর ডাক্তারি পরীক্ষা হয় । কেউ অসুস্থ হলে তাঁকে সেখান থেকেই নীচে ধারচুলা হয়ে দিল্লি ফেরত পাঠিয়ে দেওয়া হবে। সামনে কালাপানিই ভারত-চিন সীমান্তের শেষ বড় চেকপোস্ট। আইটিবিপি-র বড় ক্যাম্প আছে। একটি ছোট নদী কালী নদীতে মিশেছে । শেষ বারের মতো পাসপোর্ট-ভিসা চেক হয় । ক্যামেরা থেকে রিলগুলো খুলে দিয়ে দিতে হয়, ওগুলো নিয়ে চিন-এ ঢোকা বারণ ।
অতঃপর কালাপানি হয়ে নাভিদাং-এ (ওম পর্বত ) । কালাপানি থেকে কয়েক ঘণ্টা হেঁটে বেশ কিছুটা উঁচুতে শেষ স্টপ নাভিদাং। যাওয়ার পথে ডান দিকে একটা পাহাড়ের গায়ের খাঁজে বরফ জমে ওঁ-কারের মতো আকৃতি নিয়েছে। তাই তার নাম ‘ওম্’ পর্বত। নাভিদাংয়ে ফাইবার গ্লাসের ছোট তাঁবুতে থাকার ব্যবস্থা । রাত তিনটেয় উঠে বেরোতে হয় কঠিন চড়াই পথ আর প্রবল শীত ঠেলে প্রায় সাড়ে তিন কিমি হেঁটে পৌঁছতে হয় এই যাত্রার সবচেয়ে কঠিন উচ্চতম পর্বে— লিপুলেখ পাস।
দিনাজপুর জেলার ব্যক্তিবর্গের তালিকা
দিনাজপুর জেলার ব্যক্তিবর্গের এই তালিকায় বাংলাদেশের দিনাজপুর জেলায় জন্ম নিয়েছেন বা বসবাস করেছেন কিংবা পৈত্রিক নিবাস এখানে এমন ব্যক্তিদের নাম সন্নিবেশ করা হয়েছে। এছাড়াও ব্রিটিশ বাংলাদেশি, মার্কিন বাংলাদেশি, কানাডীয় বাংলাদেশি এবং দিনাজপুরে জন্মগ্রহণকারী অন্যান্য অনাবাসী বাঙালিও রয়েছেন। এসব ব্যক্তি দিনাজপুরীয়া হিসাবেও পরিচিত হতে পারেন।
ডিম্বক
থাম্ব|একটি হেলিবেরাস ফোয়েটিডাস ফুলের ভিতরে ডিম্বকের অবস্থান বীজ উৎপাদনকারী উদ্ভিদে, ডিম্বক হচ্ছে সেই কাঠামো যা স্ত্রী প্রজনন কোষের জন্ম দেয় এবং ধারণ করে। এটি তিনটি অংশ নিয়ে গঠিত: ডিম্বকত্বক (যা বহিঃস্তর গঠন করে), নিউসেলাস (অথবা মেগাস্পোরঞ্জিয়ামের অবশিষ্টাংশ) এবং এর কেন্দ্রে স্ত্রী গ্যামেটোফাইট (একটি হ্যাপ্লয়েড মেগাস্পোর থেকে গঠিত)। স্ত্রী গ্যামেটোফাইট - বিশেষ করে যাকে মেগাগ্যামেটোফাইট বলা হয় ; এছাড়া আবৃতবীজীদের মধ্যে একে ভ্রূণথলি বলা হয়। মেগা-গ্যামেটোফাইট নিষেকের উদ্দেশ্যে একটি ডিম্বাণু কোষও উৎপাদন করে।ডিম্বকের ভ্রন পোষকটি হল ডিপ্লয়েড প্রকৃতির।